Alex O'Loughlin

Alex O'Loughlin  ahoskatua; Canberra, Australia, 1976ko abuztuaren 24a) australiar aktorea da.

2010. urtetik Hawaii Five-0 telesailean protagonista da, non Steve McGarret pertsonaia interpretatzen du. Bere ibilbidean egindako rolik ospetsuenak Kevin Hiatt (The Shield), Mick St. Jhon (Moonlight) eta Stan (The Back-up Plan) dira.

 Biografia 
Australian jaio zen eta bere aita fisika eta astronomia irakaslea da. 2002an NIDAn ( National Institute of Dramatic Art) graduatu zen. Bere bizitza pribatuari buruz, bi seme ditu: Saxon eta Lion O'Loughlin. Saxon 1996an jaio zen, Alex 20 urte zituenean eta ez da bere amaren identitatea ezagutzen. Lion 2012ko azaroaren 25ean jaio zen, bere ama Malia Jones surflari eta modeloa da. Bi urte geroago, 2014an, Alex eta Malia ezkondu ziren. Gaur egun Donate Life America elkartearen enbaxadorea da.

 Jarduera profesionala 
Bere karrera 2004an hasi zen, Oyster Farmer filmean, non Jack Flange pertsonaia interpretatu zuen. Man-Thing, Feed eta The Incredible Journey of Mary Bryant filmetan jarraitu zuen interpretazioarekin. 2005ean James Bond bihurtzeko aukera izan zuen baina ez zuten hautatu. Abuztuaren 5ean The Daily Telegraph egunkarian rol hori gorroto zuela adierazi zuen.

2007an The Shield telesailean Kevin Hiatt detektibea antzeztu zuen. Azkenean, proiektua alde batera utzi zuen Moonlight telesailean parte hartzeko. Urte horretan August Rush draman Fressie Highmore antzeztu zuen. Bertan Jonathan Rhys Meyers, Keri Russel, Terrence Howards eta Robin Williamsekin lan egin zuen.

2010ean, Hawaii Five-0 telesailean hasi zen, Steve McGarret fragata-kapitainaz; Scott Caan, Daniel Dae Kim eta Grace Park aktoreekin batera.

 Filmografia 

+Zinema Urtea Filma Pertsonaia 2004  Oyster Farmer  Jack Flange 2005  Man-Thing  Eric Fraser 2005  Feed  Michael Carter 2006  The Holiday  Kissing Couple 2007  The Invisible  Marcus Bohem 2007  August Rush  Marshall 2009  Whiteout  Russell Haden 2010  The Back-up Plan  Stan
+Telebista Urtea Telesaila Pertsonaia Oharra(k) 2003  White Collar Blue  Ian Mack  Atal 1 2004  Love Bytes  Dave  Atal 1 2004  Black Jack: Sweet Science  Luke Anderson  Telefilm 2005  The Incredible Journey of Mary Bryant  Will Bryant  Minisaila 2007  The Shield  Kevin Hiatt  7 atal 2007-08  Moonlight  Mick St. John  17 atal 2009  Criminal Minds  Vincent Rowlings  Atal 1 2009-10  Three Rivers  Dr. Andy Yablonski  13 atal 2010-2020  Hawaii Five-0  Steve McGarrett  118 atal

Kategoria:Canberratarrak
Kategoria:Australiako aktoreak
Kategoria:Irlandar australiarrak
Kategoria:Eskoto-australiarrak